kardosdrur/scandi-wiki huggingface dataset:
John Fitzgerald Kennedy, Jr.

John Fitzgerald Kennedy jr. (25. november 1960, 16. juli 1999), også kendt som John-John og JFK jr., var en amerikansk advokat og chefredaktør. Han var søn af tidligere præsident John Fitzgerald Kennedy og Jacqueline Kennedy Onassis.

John F. Kennedy jr. blev født kort tid efter at faderen blev valgt til præsident. I amerikanske massemedier blev John-John og hans ældre søster Caroline nærmest betragtet som kongebørn. Præsident Kennedy blev myrdet 22. november 1963, og begravet på Arlington National Cemetery samme dag som sønnen fyldte tre år. Billedet af lille John-John, som gjorde honnør for sin myrdede fars kiste, greb hele verden.

Skolegangen gennemførte han i New York City, hvorpå han tog en bachelorgrad i historie ved Brown University, fuldført i 1983. Derefter tog han forskellige job, og rejste også til Indien og tilbragte lidt tid ved Universitetet i Delhi, hvor han blandt andet mødte Moder Teresa. I 1986 blev han afdelingsdirektør for 42nd Street Development Corporation. 

I 1989 blev Kennedy dr. jur ved New York University School of Law. Han dumpede imidlertid to gange ved New Yorks advokateksamen før han bestod ved tredje forsøg i juli 1990. Derefter arbejdede han som anklager i fire år. 

I 1995 grundlagde han George, et magasin om politik som livsstil. Han forblev chefredaktør for bladet til sin død.

I september 1996 giftede han sig med Carolyn Bessette. Hun arbejdede som PR-kvinde for modeselskabet Calvin Klein, da hun mødte Kennedy, men stoppede med at arbejde, da de blev gift. De omkom begge i en flyulykke i 1999. John F. Kennedy Jr. blev 38 år gammel.

Advokater fra USA
Personer fra Washington D.C.
Har Gobind Khorana

Har Gobind Khorana (født 9. januar 1922, død 9. november 2011) var en amerikansk molekylærbiolog. Han vandt Nobelprisen i fysiologi eller medicin i 1968.

Eksterne henvisninger 

Biologer fra USA
Nobelprismodtagere i medicin
Nobelprismodtagere fra USA
Amerikanere i 1900-tallet
Amerikanere i 2000-tallet
Nobelprismodtagere fra Indien
Kathryn Grayson

Kathryn Grayson (9. februar 1922 – 17. februar 2010) var en amerikansk skuespillerinde.

Eksterne henvisninger 

 

Skuespillere fra USA
Port-Salut

Port-Salut er en kystby i Sud-provinsen i Haiti og hjemby for Haitis afsatte præsident Jean-Bertrand Aristide, der blev født der i 1953. 

Byen er en populær destinition for såvel lokale haitianere som for turister, der til en vis grad søger afslapning og ro pga. strandene, der findes rundt om byen. Området er dog endnu ikke blevet en hoveddestinistion for turister.

Eksterne henvisninger 
 Port-Salut, Haiti Page

Noter 

Byer i Haiti
Lollipop (Candyman)

"Lollipop (Candyman)" er den 6. single af bandet Aqua fra gruppens debutalbum Aquarium fra 1997. 

På grund af den retssag Mattel havde mod Universal Music, som fik dem til at slette nummeret "Barbie Girl" i USA og Canada, skyndte de sig at frigive Lollipop (Candyman) i november 1997, med hjælp fra en ny musikvideo for at fremme den.

Sangen havde en moderat succes på det amerikanske marked (nåede nr. 23). I Australien fulgte dens succes "Doctor Jones" i begyndelsen af 1998. I Japan blev sangen en dobbelt A-side med Doctor Jones. I juni 1998 blev nummeret desuden udgivet i Frankrig og Sverige med knap så stor succes. Dette er en af de mindst succesrige Aqua-singler.

Musikvideoen 
René Dif spiller rollen som Candyman, et fremmed væsen, der er sender en SOS-meddelelse. Han bliver reddet i det ydre rum af Lene Nystrøm, Claus Norreen og Søren Rasted, der er besætningsmedlemmer på et rumskib.

De lander på en fremmed planet, fuld af mineraler og kæmpe leguaner, men snart bliver fanget af nogle underlige rumvæsener. Candyman formår at kalde på hans robot CANDY, som bliver teleporteret derhen og forvandler rumvæsenernes våben til slikkepinde. Til slut danser de alle rundt sammen.

Aqua-sange
Hugo Boss (person)

Hugo Ferdinand Boss (født 8. juli 1885 i Metzingen, død 9. august 1948) var grundlæggeren af tøjfirmaet Hugo Boss.

Biografi 

Hugo Boss var søn af Heinrich Boss og Luise, født Münzenmayer. Boss gik efter realskolen i lære i Bad Urach. Han fik sine første erfaringer fra beklædningsindustrien ved væveriet J. J. Wendler i Metzingen i 1902. Efter at have aftjent sin værnepligt mellem 1903 og 1905 arbejdede han for et væveri i Konstanz.

I 1908 overtog Hugo Boss forældrenes manufakturvareforretning i Metzingen. Han giftede sig samme år med Anna Katharina Freysinger. Han fik en datter, Gertrud, som i 1931 giftede sig med forretningsmanden Eugen Holy, der var gået ind i firmaet Hugo Boss under den økonomiske depression nogle år forinden.

I 1914 blev Boss indkaldt til at gøre tjeneste i 1. verdenskrig som oversergent, og gjorde tjeneste frem til 1918. Efter 1. verdenskrig grundlagde han Schneiderei Hugo Boss i Metzingen, et skrædderi som producerede bl.a. skjorter og arbejdstøj. I 1924 etablerede han en beklædningsfabrik sammen med to kompagnoner. I 1930'erne og 1940'erne lavede firmaet særlige uniformer til det tyske forsvar og diverse naziorganisationer, men også for postvæsenet og jernbanen.

Parti 
I 1931 blev Boss medlem af NSDAP, i 1936 Deutsche Arbeitsfront (DAF), i 1939 Reichsluftschutzbund og i 1941 Nationalsozialistische Volkswohlfahrt. Desuden var han medlem af NS-Reichskriegerbund og Reichsbund für Leibesübungen (hvor han havde været medlem af forgængerorganisationen i kejserriget). Ifølge egne oplysninger var han også støttemedlem i SS, men uden selv at gå ind i organisationen. Efter krigen blev han i en afnazifiseringsproces betegnet som "belastet" og pålagt diverse sanktioner, men senere som "medløber".

Efterkrigstid og død 
Efter 1945 arbejdede Boss med produktion af arbejdstøj i Metzingen, men af helbredsmæssige årsager var han fra 1. oktober 1945 kun næstkommanderende i forretningen. I 1948 overtog sønnen Siegfried og svigersønnen Holy ledelsen af selskabet.

Hugo Boss døde 9. august 1948 som 63-årig.

Eksterne henvisninger 
 

Erhvervsfolk fra Tyskland
Modeskabere fra Tyskland
Tyskere i 1900-tallet
Emil Juel-Frederiksen

Emil Juel-Frederiksen (14. april 1873-26. januar 1950) var en dansk komponist og organist.

Begge hans forældre var i den kunstneriske branche, faderen som sanger og senere kantor ved Garnisons Kirke og moderen som balletdanser. Han selv studerede sang og klarinet på Det Kgl. Danske Musikkonservatorium i årene 1891-1893 og lærte orgelspil ved privatundervisning. Derefter drog han til Berlin for at videreuddanne sin stemme. Ved hjemkomsten blev han selv sanger i koret ved Garnisons Kirke, og drog på rejser rundt i Danmark og Norge som koncertsanger. I Norge sang han også barytonpartier i nogle operaer, bl.a. Alfio i Cavalleria rusticana. 1898-1901 var han organist i Kerteminde og derefter 1901-1943 ved Apostelkirken i København. En overgang var han musikanmelder for københavneravisen Aftenbladet og han havde også forskellige poster som musiklærer, bl.a. på Lærerhøjskolen, Frederiksborg Latinskole og Metropolitanskolen.

Musik 
Emil Juel-Frederiksen var en flittig komponist af mindre klaverstykker og lettere sentimentale sange, som i tiden var meget populære. F.eks. udkom en sang som Lille Valmue (til egen tekst) i 37 oplag! Mange af klaverstykkerne var lette fantasier over kendte sange, julemelodier eller åndelige sange. Men han lavede også enkelte større værker, nogle kantater, en ballet, nogle orkestersuiter samt musikken til folkekomedien Smuglerens søn, der blev opført på Casino i 1913.

Kilder m.m. 
 Dansk biografisk Leksikon

Komponister fra Danmark
Organister fra Danmark
Danskere i 1800-tallet
Danskere i 1900-tallet
Musikkritikere fra Danmark
Excelsior Geyser

Excelsior Geyser også kendt som Excelsior Geyser Crater, er en varm kilde i Midway Geyser Basin i Yellowstone National Park i staten Wyoming, USA. Excelsior Geyser fik sit navn i forbindelse med en geologisk undersøgelse i 1871.

Indtil 1890 var kilden en aktiv gejser, der havde havde udbrud i op til 90 meters højde. Imidertid ophørte udbruddene, og nogle geologer mener, at det skyldes, at de kraftige udbrud simpelthen ødelagde gejserens indre rørsystem, og i dag "koger" gejseren som en varm kilde det meste af tiden. Det eneste foto at et udbrud, som så vidt vides eksisterer i dag, er taget Frank Jay Haynes i 1888.

I 1985 kom der kortvarig aktivitet i gejseren en periode af 45 timer mellem 14. og 16. september. Udbruddene var dog forholdsvis små med en højde på omkring 9 meter, enkelte udbrud dog op til 23 meters højde og 23 meter brede. Udbruddene varede ca. 2 minutter og der gik mellem 5 og 66 minutter mellem hvert udbrud. Omkring 2005 kogte kilden flere gange så kraftigt, at nogle regnede det for små udbrud. Boblerne nåede højder på mellem 9 og 15 meter. 

Excelsior Geyser kilden udleder mellem 15.000 og 17.000 liter 93o (celsius) varmt vand ud i Firehole River hvert minut. På grund af den høje beliggenhed i Rocky Mountains koger vandet ved denne temperatur.

Eksterne referencer 
 Om gejserne i Midway Geyser Basin fra nationalparkens hjemmeide  

Yellowstone National Park
Gejsere i Wyoming
Kilder
Jens Augsburg

Jens Augsburg (født 9. februar 1928, død 22. oktober 1996) var en dansk atlet. Han var under hele karrieren medlem af Københavns IF. Han vandt en sølv- og to bronze individuelle medaljer ved de danske mesterskaber og fire guld på 4 x 100 meter. Han var fem gange på landsholdet.

Danske mesterskaber 
  1954 4x100 meter 44,2
  1950 4x100 meter 43,4
  1947 100 meter 11.2
  1947 200 meter 23.4
  1946 200 meter 23.1

Personlige rekorder 
 100 meter: 11.0 1946
 200 meter: 22,5 1947

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Sprintere fra Danmark
Atleter fra Københavns IF
Port-au-Prince-katedralen

Port-au-Prince-katedralen (Cathédrale Notre-Dame de Port-au-Prince eller Cathédrale de Port-au-Prince) var en katolsk katedral i Port-au-Prince, hovedstaden i Haiti. Den var et landemærke i byen – også på grund af sine arkitektoniske kvaliteter. 

Katedralen stod færdig i 1915 i rosa og gul sten, med to tårne på bygningens vestside.

Katedralen blev beskadiget, måske uopretteligt ødelagt, under jordskælvet i Haiti 2010.

Referencer

Eksterne henvisninger 
 The Construction and the Deterioration of a National Treasure: Port-au-Prince Cathedral 

Domkirker
Haiti
Jordskælvet i Haiti 2010
Port-au-Prince
Cookie (flertydig)

Cookie har flere betydninger:
 Cookie – edb-terminologi for en bestemt form for data
 Cookie – angliseret udtryk for småkage
 Ben's Cookies – kæde af butikker i Storbritannien, som sælger småkager
Kaj Køngerskov

Kaj Køngerskov (16. november 1917 - 6. oktober 2016) var en dansk atlet. Han var under hele karrieren medlem af Københavns IF. Han vandt to sølv- og to bronzemedaljer ved de danske mesterskaber i højdespring.

Danske mesterskaber 
  1947: Højdespring 1,80 meter
  1947: Højdespring 1,80 meter
  1938: Højdespring 1,80 meter
  1937: Højdespring 1,80 meter

Personlige rekorder 
 110 meter hæk: 16,0 sekunder, 1940
 Højdespring: 1,85 meter, 1938
 Længdespring: 6,17 meter, 1934
 Stangspring: 3,50 meter, 1937

Referencer

Eksterne henvisninger 
 Statletik.dk - Profil – Kaj Køngerskov 

Højdespringere fra Danmark
Atleter fra Københavns IF
Kurt Brock

Kurt Harry Brock (født 20. maj 1910) var en dansk atlet. Han var under hele karrieren medlem af Københavns IF. Han vandt tre sølv- og tre bronze medaljer ved de danske mesterskaber i stangspring.

Danske mesterskaber 
  1939 Stangspring 3,50
  1938 Stangspring 3,50
  1937 Stangspring 3,60
  1936 Stangspring 3,60
  1934 Stangspring 3,70
  1932 Stangspring 3,50

Personlige rekord 
 Stangspring 3,80 Frederiksberg 16. september 1934.

Eksterne henvisninger 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Stangspringere fra Danmark
Atleter fra Københavns IF
Clash of the Titans

Clash of the Titans er en amerikansk fantasyfilm fra 2010. Filmen er en genindspilning af filmen Titanernes kamp fra 1981, som igen er løst baseret på den græske myte om Perseus. Filmen er instrueret af Louis Leterrier, Sam Worthington spiller hovedrollen som Perseus, og musikken er komponeret af Ramin Djawadi.

Medvirkende 
 Sam Worthington som Perseus
 Liam Neeson som Zeus
 Ralph Fiennes som Hades
 Alexa Davalos som Andromeda
 Izabella Miko som Athene
 Mads Mikkelsen som Draco, leder af Prætorianergarden
 Jason Flemyng som Akrisios
 Gemma Arterton som Io
 Danny Huston som Poseidon
 Tamer Hassan som Ares
 Pete Postlethwaite som Spyros
 Polly Walker som Kassiopeia
 Kaya Scodelario som Peshet
 Jane March som Hestia, hjertets gudinde

Referencer

Eksterne henvisninger 
 Clash of the Titans – Officielle hjemmeside
 

Fantasyfilm fra USA
Amerikanske film fra 2010
Filmgenindspilninger
Film fra Warner Bros.
Michael Freedman

Michael Hartley Freedman (født 21. april 1951 i Los Angeles, Californien, USA) er en matematiker ansat ved Microsoft Station Q. Han vandt i 1986 Fieldsmedaljen for sit arbejde på Poincaréformodningen, som han beviste sand i dimension 4 i 1982. Freedman beviste sammen med Robion Kirby eksistensen af en eksotisk R4-mangfoldighed.

Freedman begyndte sit studium på University of California, Berkeley i 1968, tog sin kandidateksamen på Princeton University og modtog her sin Ph.D.-grad i 1973 for sin afhandling med titlen Codimension-Two Surgery skrevet under vejledning af William Browder. Herefter blev Freedman ansat som lektor (lecturer) ved Department of Mathematics i UC Berkeley. Denne stilling besatte han fra 1973 til 1975, hvor han blev medlem af Institute for Advanced Study (IAS)  på Princeton. I 1976 blev han ansat som assistant professor på Department of Mathematics på University of California, San Diego (UCSD). Året 1980/1981 tilbragte han på IAS og vendte herefter tilbage til UCSD, hvor han i 1982 blev forfremmet til professor. Han blev udnævnt til Charles Lee Powell chair of mathematics på UCSD i 1985.

Han arbejder for øjeblikket på Microsoft Station Q (på University of California, Santa Barbara), hvor hans hold er involveret i udviklingen af kvantecomputeren.

Referencer

Ekstern henvisning 

 

Matematikere fra USA
Modtagere af Fieldsmedaljen
Personer fra Los Angeles
Jakob Dall

Jakob Dall er en dansk fotograf, der har modtaget internationale priser for sine reportager. Han modtog en World Press Photo pris med et billede fra jordskælvet i Pakistan.

Fotografer fra Danmark
Wallace-linjen

Wallace-linjen (eller Wallace's linje) er en dyregeografisk linje, som inddeler meget forskellige faunaer; asiatiske (vest) og australasiatiske (øst). Den blev defineret af Alfred Russel Wallace i hans bog Island Life (1880), som var et resultat af hans tolv år lange ekspedition i området.  Wallace mente at påvise to helt evolutionsmæssige forskellige biosfærer. Vistnok blev den også kommenteret af Pigafetta under Ferdinand Magellans rejse i 1521. Forskellen skyldes antagelig stor geografisk afstand mellem områderne i jordens fortid.

Grænsen går mellem Borneo og Celebes, mellem Bali og Lombok.
Wallaces kollega Thomas Henry Huxley definerede Huxley-linjen i samme området, men den er for fuglelivet.

Økologi
Evolutionsteori
Pacific Tsunami Warning Center

Pacific Tsunami Warning Center (PTWC), der ligger på Hawaii er et af USAs to tsunamiadvarselscentre. PTWC er en del af det internationale tsunamiadvarselssystems (TWS) program og fungerer som operationscenter for TWS i forhold til at advare om kommende tsunamier i til de deltagende medlemmer og andre nationer i det område af Stillehavet, de har ansvaret for. Det er også det regionale (lokale) center for den amerikanske delstat Hawaii. Det andet tsunamiadvaraselscenter er West Coast/Alaska Tsunami Warning Center (WC/ATWC) i Palmer i Alaska, der servicerer alle kystnære regioner i Canada og USA, undtaget Hawaii.

Pacific Tsunami Warning Center blev etableret i 1949 efter et jordskælv ved Aleuterne og en tsunami, der resulterede i 165 tilskadekommende i Hawaii og Alaska. Efter jordskælvet i Det Indiske Ocean 2004 har PTWC udvidet sin advarselsvejledning til det Indiske Ocean, Caribien og tilstødende regioner indtil regionale kapaciteter på er på plads i disse områder. Når disse engang er kommet, vil man have et globalt advarselssystem.

Centeret bruger i udgangspunktet seismiske data, men tager også hensyn til oceanografiske data, når de udregner mulige trusler. Der tjekkes også tidevandsmålinger i det jordskælvsramte område, for at fastslå, om der er dannet en tsunamibølge

Centeret laver derefter prognoser for hvordan tsunamien udvikler sig, der udstedes advarsler til risikoramte områder rundt omkring i Stillehavet om nødvendigt. Der er aldrig falske alarmer – hvis PTWC udsteder en tsunamiadvarsel for et bestemt område, er bølgen på vej og vil ramme. Da det tager længere tid for tsunamier at rejse over transoceaniske afstande, har PTWC råd til at tage sig tid til at sørge for at være sikker på sine prognoser.

An på de seismiske data vil PTWC udsende en af følgende meddelelser:
 Tsunamiinformation: På dette tidspunkt eksisterer der ganske vist en trussel, med der der ingen beviser for, at en tsunami er på vej over Stillehavet.
 Tsunami Watch: PTWC har fastslået, at jordskælvet kan sandsynligvis har skabt en tsunami og anbefaler parterne om at være opmærksom på, at PTWC afventer tidevandsdata, for at kunne fastslå at der er en tsunami undervejs.
 Tsunamiadvarsel: PTWC vurderer, at betingelserne er alvorlige nok til at der er en vis sandsynlighed for, at der kan komme en tsunami i visse dele af Stillehavet. Dette budskab vil omfatte et omtrentligt ankomsttidspunkt for forskellige dele af Stillehavet.

Eksterne henvisninger 
 Pacific Tsunami Warning Center 
 Pacific Tsunami Warning Center  
 West Coast and Alaska Tsunami Warning Center 
 How the Pacific Tsunami Warning System works  
 Envirtech Tsunami Warning System, based on real time seafloor observatories measuring seismic waves and sea levels  

Seismologi
Etableret i 1949
Tsunamier
Hellerupgård

Hellerupgård var et landsted beliggende Hellerupgårdsvej 20 i Hellerup nord for København, nuværende Gentofte Kommune.

Oprindeligt hed lystgården Lokkerup, men blev omdøbt af ejeren, justitsråd Johan David Heller, som købte stedet i 1748.

Bygningen, der var et blandt mange nu forsvundne landsteder langs Strandvejen, var opført for konferensråd Erich Erichsen ved den franske arkitekt Joseph-Jacques Ramée i 1802. I 1887 blev Hellerupgård og dens jorder købt af proprietær C.L. Ibsen, der påbegyndte udstykningen af grunde i forstaden. Han frasolgte siden hovedbygningen til baron Gustav Wedell-Wedellsborg.

En halvcirkulær veranda blev påbygget 1904 ved Carl Brummer, der også restaurerede huset. Hellerupgård nåede aldrig at blive fredet. I 1954 blev Hellerupgård revet ned, og Gammel Hellerup Gymnasium bygget på landstedets tidligere grund.

Hellerupgård var opført i den palladianske stil med et fremhævet midterparti, der foroven afsluttes med en trekantsgavl. En gouache af J.F. Bredal på Øregaard Museum, der også er et landsted tegnet af Ramée, viser Hellerupgård.

Kilder og eksterne henvisninger 
 Om Ramées landsteder i Gentofte Kulturarvsatlas (PDF) 
 Foto af Hellerupgård hos Danske Billeder
 Foto af Hellerupgårds have hos Danske Billeder

Forsvundne bygninger, konstruktioner og anlæg i Gentofte Kommune
Gård
Strandvejen
Ice Age 3: Dinosaurerne kommer

Ice Age 3: Dinosaurerne kommer (originaltitel: Ice Age: Dawn of the Dinosaurs) er en animationsfilm fra 2009, og er efterfølgeren til Ice Age fra 2002 og Ice Age 2: På tynd is fra 2006. Filmen blev produceret af Blue Sky Animated for 20th Century Fox, og blev instrueret af Carlos Saldanha, som også var medinstruktør på Ice Age og Ice Age 2. Filmen blev nævnt i kommentarsporet på dvd-versionen af Ice Age 2. Den første trailer til filmen blev vist i forbindelse med premieren på filmen Horton og Støvfolket Hvem (14. marts 2008).

Handling 

Manny og Ellie venter deres første barn og Diego er tvivlsom, da banden har gjort ham til et ”udstoppet stykke legetøj”. Sid starter sin egen familie, da han finder tre æg i en hule under jorden. Fra æggene kommer tre dinosaur børn, og deres mor er på udkig efter dem. Hun bringer dinosaur børnene og Sid ind i hulen. Banden følger efter og opdager indgangen til en helt ny verden under isen, beboet af dinosaurer. De løb ind kødædere, kødædende planter, lava strømme og den enøjet væsel Buck som hjælper dem med at finde Sid.

Medvirkende 
Danske stemmer
 Thomas Mørk som Manny
 Jens Andersen som Sid
 Michael Carøe som Diego
 Jens Jacob Tychsen som Buck
 Ellen Hillingsø som Ellie
 Mick Øgendahl som Crash
 Jonatan Spang som Eddie

Originale stemmer
 Ray Romano som Manny
 Queen Latifah som Ellie
 Denis Leary som Diego
 John Leguizamo som Sid
 Seann William Scott som Crash
 Josh Peck som Eddie
 Simon Pegg som Buck
 Chris Wedge somScrat
 Karen Disher som Scratte
 Bill Hader som Gazelle
 Joey King som bæver pige
 Jane Lynch som Diatryma Mor
 Kristen Wiig som Pudgy bæver Mor
 Carlos Saldanha som Dinosaur Babyer / fugl
 Eunice Cho som Madison (Diatryma pige)
 Maile Flanagan som Aardvark Mor
 Clea Lewis som Start Mor
 Devika Parikh (ekstra stemmer)

Eksterne henvisninger 
 
 Den officielle hjemmeside 

Animationsfilm fra USA
Amerikanske film fra 2009
3-D-film
3: Dinosaurerne kommer
Film fra 20th Century Fox
Dinosaurer i fiktion
Resident Evil: Afterlife

Resident Evil: Afterlife er den 4. film i Resident Evil-filmserien, som er baserede på Capcoms spilserie af samme navn. Filmen er produceret af Paul W. S. Anderson, og blev udgivet den 10 september 2010.

Afterlife tager fat der, hvor Resident Evil: Extinction sluttede. Stjernen fra Prison Break, Wentworth Miller, spiller rollen som Chris Redfield, Claires bror.

Synopsis 
Resident Evil: Afterlife fortsætter, hvor den tredje film sluttede. Siden begivenhederne i Resident Evil: Extinction, har Alice rejst verden rundt for at lede efter andre overlevende. Da hun kommer til Los Angeles finder hun et fængsel omgivet af zombier. Hun slår sig derefter sammen med en gruppe ovelevende, der havde gemt sig i Loz Angeles siden T-virusets udbrud og hjælper dem med at få andre overlevende ud fra fængslet, hvilket inkludere Clairs bror Chris Redfield.

Medvirkende 
 Milla Jovovich som Alice og kloner: Den primære protagonist, der tidligere blev overvåget af Umbrella Corporation og fanget, med det formål at skabe et serum fra hendes blod. I filmen vil hun gøre op med The Umbrella Corporation, efter at have ladet dem vide at hun ville komme efter dem i slutningen af den tredje film.
 Ali Larter som Claire Redfield: Lyst baseret på videospilfiguren af samme navn, der har en afgørende rolle i Resident Evil 2 og Resident Evil Code: Veronica. I Resident Evil: Extinction ledte hun en konvoj af overlevende.
 Wentworth Miller som Chris Redfield: Baseret på videospilfiguren af samme navn. Han er Claires bror, og optrådte som en af hovedpersonerne i det originale Resident Evil spil og senere som en med-protagonist i Resident Evil Code: Veronica og Resident Evil 5.
 Spencer Locke som K-Mart: Omdøbt efter indkøbscentret hun blev fundet i. K-Mart var medlem af Claire Redfields konvoj af overlevende. Hun blev sidst set i den kaprede helikopter med retning mod Alaska, i slutningen af Extinction.
 Shawn Roberts som Albert Wesker: Baseret på videospilfiguren af samme navn, som er den primære skurk i de fleste af spillene. I filmen er han formand for Umbrella. Hans kontor er beliggende i Tokyo, Japan og gennem holografisk teknologi, har han regelmæssige kontakt med medlemmerne af firmaets udvalg.

Referencer

Eksterne Henvisninger 
 

Amerikanske film fra 2010
Zombiefilm
Science fiction-film fra USA
Afterlife
Walter Gotell

Walter Jack Gotell (15. marts 1924 – 5. maj 1997) var en tysk-britisk skuespiller. Han var nok bedste kendt for sin rolle som General Anatol Gogol i James Bond filmene.

Eksterne henvisninger 
 

Skuespillere fra Storbritannien
Antony Hewish

Antony Hewish (født 11. maj 1924, død 13. september 2021) var en engelsk radioastronom, som modtog Nobelprisen i fysik i 1974 sammen med Martin Ryle for arbejdet som førte opdagelsen af pulsarer.

Referencer 

Astronomer fra Storbritannien
Nobelprismodtagere i fysik
Nobelprismodtagere fra Storbritannien